SMT วิ่ง 3% รับกำไร Q1 โต 30% เฉียด 74 ล้าน
SMT วิ่ง 3% ราคาแตะ 4.14 บาท หลังประกาศกำไรไตรมาส 1/66 โต 30% เฉียด 74 ล้านบาท รับรายได้ขายและบริการเพิ่มขึ้น
SMT วิ่ง 3% ราคาแตะ 4.14 บาท รับกำไรไตรมาส 1/66 โต 30% เฉียด 74 ล้านบาท
8 พ.ค. 2566

ผู้สื่อข่าวรายงาว่า วันนี้ (8 พ.ค.66) ราคาหุ้นบริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ล่าสุด ณ เวลา 10:38 น. อยู่ที่ระดับ 4.14 บาท บวก 0.12 บาท หรือ 2.99% สูงสุดที่ระดับ 4.28 บาท ต่ำสุดที่ระดับ 4.14 บาท ด้วยมูลค่าซื้อขาย 2.68 ล้านบาท

ทั้งนี้ราคาหุ้น SMT ปรับตัวขึ้น หลังรายงานผลการดำเนินงานไตรมาส 1/66 กำไรสุทธิ 73.82 ล้านบาท เพิ่มขึ้น 30% จากปีก่อนกำไรสุทธิ 56.84 ล้านบาท โดยบริษัทฯ มีรายได้จากการขายและบริการ 645.96 ล้านบาท เพิ่มขึ้นจากช่วงเดียวกันของปีก่อน 55.09 ล้านบาท หรือคิดเป็นร้อยละ 9.32 โดยเป็นผลมาจากการดำเนินตำามกลยุทธ์ที่วางไว้คือการเพิ่มผลิตภัณฑ์ใหม่ การขยายฐานลูกค้าไปยังหลากหลายพื้นที่ และมุ่งเน้นการเพิ่มศักยภาพทางด้านการผลิต ส่งผลให้ได้รับการไว้วางใจกับลูกค้า